
[bookmark: _Toc201845316]Ökoiskolai munkacsoport tagjai:

Kiss Hajnalka, Bartalos Balázs István, Kiss Csilla, Borosné Borbély Beáta, Balázsi Bálintné, Kelemen Attila, Nagyné Végvári Erzsébet felsős természettudományos tantárgyakat tanítók, valamint az alsó tagozaton környezetismeretet tanítók: 3.a Cser Tamara, 3.b Hudák Erika, 3.c Kócsó Gyöngyi, 4.a Pethőné Krasnyánszki Erika, 4.b Kotz Timea, 4.c Horváth Alexandra együttműködő partnereink a tantestület valamennyi tagja, kiemelten az osztályfőnökök.
Üzemeltetési koordinátorunk segítségére is építünk: Király Krisztina

[bookmark: _Toc201845317]Tárgyi feltételek:

Infrastruktúra/ fejlesztési lehetőségek:
Az ökoiskola tárgyi feltételei kielégítőek. a programok szervezéséhez és meghirdetéséhez szükséges informatikai feltételek biztosítva vannak. 
A Csatahajó Alapítvánnyal a szülői szervezettel és a DÖK-kel való együttműködésre és anyagi támogatásra a továbbiakban is számítunk.
Terveink voltak a félévre:
· Madáretetők, itatók készítése
· Versenyek díjainak beszerzése
Ezeket az eszközöket a Tankerületi támogatásból és alapítványi hozzájárulásból valósítottuk meg.

[bookmark: _Toc201845318]Továbbképzések

A NAT továbbképzés által a természettudományos tantárgyat tanítók elmélyítették ismereteiket a környezet- és természetvédelem, valamint az egészségtudatos gondolkodás tantárgyi tanórai megvalósítási lehetőségeiben. A továbbképzést valamennyi kolléga elvégezte. 
Természettudományos tantárgyból összesen 4 fő vizsgázott.
Borosné Borbély Beáta és Kiss Hajnalka biológiából
Bartalos Balázs földrajzból
Nagyné Végvári Erzsébet kémiából.

[bookmark: _Toc201845319]A tanév legfontosabb céljai és feladatai: 

Az ÖKO munkaterv az alábbi dokumentumok alapján készült:
· az intézményi Pedagógiai Program, melynek része
                        a helyi tanterv
az intézmény környezeti nevelési és egészségfejlesztési terve
· Intézményi tanévi munkaterv
Kiemelt feladatunk:
· Intézményen belül és kívül szakmai együttműködés lehetőségeinek feltérképezése,
· tudásmegosztás az ismeretátadás egyik bázisa legyen, együttműködés a DÖK-kel, SzMK-val, munkatársakkal, külső segítőkkel
· konzultációs lehetőségek, értekezletek, belső műhelyek szervezése,  előadók meghívása
· intézményi információs csatornák bővítése: faliújság, honlap, Öko hírek bevezetése, cikkek írása
· A tanulók és pedagógusok természet-, környezet- és egészségtudatos szemléletének formálása, környezet szeretetére, tiszteletére nevelés
· a környezetvédelem neves napjainak népszerűsítése
· madárbarát iskola program fenntartása,  kibővítése
· versenyek, kiállítások szervezése
· fenntarthatósági témahét megszervezése
· tanórán kívüli tevékenységek gyarapítása 
· versenyek, pályázatok nyomon követése, szervezése
· iskolai zöld környezet ápolása, fejlesztése, tanulók bevonása
· növények ültetése, magas ágyások gondozása 
· Múzeumok, történelmi emlékhelyek, műemlékek, botanikus kert, szeméttelep, természetvédelmi terület meglátogatása.
· Felelős állattartás szemléletének kialakítása (állatmenhely felkeresése).
· Ökológiai, környezetbarát, természetbarát szemlélet kialakítása, formálása az iskolai kirándulások során.
· Öko faliújság kialakítása (pályáztok, versenyhirdetmények, világnapok, természetvédelmi aktualitások kihelyezése).
· Kitüntetett napok megünneplése (a Föld napja, a víz világnapja, madarak és fák napja, állatok világnapja). Szelektív hulladékgyűjtés folytatása, folyosói szelektív hulladékgyűjtő pont kialakítása.
· A természetes életközösségek biodiverzitásának megfigyelése, a környezetben bekövetkező változások nyomon követése, megfelelő irányítással történő természetvédelmi tevékenységek megvalósítása.
· Globális környezeti problémákkal kapcsolatos érzékenység kialakítása. A fenntartható fejlődéshez szükséges kompetenciák kialakítása, fejlesztése.
· Ökoiskolai hagyományok, szokások ápolása
· Bevált programok további megszervezése, fejlesztése
· A vállalt feladatok teljesítésének értékelése, elemzése





[bookmark: _Toc201845320]Megvalósult programjaink:

[bookmark: _Toc201845321]Október 4. Állatok Világnapja

Ebből az alkalomból a DÖK-kel együttműködve több programot hirdettünk meg.
A Dök állatos plüss gyűjtő versenyt szervezett, mely kezdeményezés lényege, hogy melyik osztály tud több plüss állatot behozni az iskolába. Ez a program megmozgatta szinte az egész iskolát. Volt olyan osztály, ahol több száz figura gyűlt össze. A verseny osztályszinten zajlott, a jutalom nem maradt el.
Kiss Hajnalka az állatok világnapja alkalmából ismeretterjesztő ppt anyagot állított össze, melyhez videórészleteket, képeket csatolt. Ezt az iskertetőt az iskolai szerveren nyilvánosságra hozta segítve az osztályfőnököket és a tanítókat, hogy iákjaiknak bővíteni tudják ismereteit. 
A programhoz rajzversenyt indítottunk, melyből kiállítást rendeztünk. Az év állatairól gyönyörű, színvonalas rajzok készültek többféle technika alkalmazásával.
A tanulók jutalmat kaptak a szép rajzokért cserébe.
Megvalósulás dokumentumai: ppt bemutató, plakát, fénykép kiállításról, rajzok
Költség: nem releváns
Visszajelzés: tanárok és tanulók szóbeli visszajelzései a hasznosságról

[bookmark: _Toc201845322]Madárbarát iskola program folytatása

Ennek a programnak a kereteiben régi hagyományainkat folytatjuk. 
Koloszár Ágnes vállalta a lelkes madárvédő csapatával a téli madáretetést.
A technika órákon elkészült madáretetőkkel bővült a készlet, amelyeket kihelyeztek az iskola udvarán.
A téli madárvédelem és madáretetés szabályait az első emeleten kialakított faliújságon hirdettük.
Megvalósulás dokumentumai: fényképek, etetők, faliújság
Költség: 5000 madáreleség DÖK támogatásból

[bookmark: _Toc201845323]Bolyai természettudományi csapatverseny

A Bolyai verseny nagy népszerűsége évek óta töretlen iskolánkban. Idén 13 csapat  44 diák vett részt a házi fordulón. 
A házi versenyből 5 csapat továbbjutott az első 10-ben, 1 csapat a döntőbe jutott:
[image: C:\Users\kiss.hajnalka\Desktop\bolyai természet.png]

[bookmark: _Toc201845324]Rajzverseny a Zöld Követ Egyesület szervezésében

A Zöld Követ Egyesülettel Környezetvédelmi témában hirdetünk rajzversenyt, melynek apropója a tavasz. 
Címe: Te miért várod a tavaszt?
 A hideg hónapokban a természet téli álmát alussza, azonban közeleg a megújulás! Ugyan még néhány hetet várnunk kell, de mi arra vagyunk kíváncsiak, hogy a gyerekek miért szeretik a tavaszt.
A verseny lebonyolítása folyamatban van, ott tart a program, hogy iskolarádióban meghirdettük és kiplakátoltuk. Már érkeztek is pályaművek. 
Terveink szerint mielőtt beküldjük a rajzokat házi kiállítást szervezünk belőlük, hogy helyben is elismerjük az alkotási kedvet, és büszkén mutassuk be a műveket. 
A program sikerességét lezárását követően, február közepén látjuk majd.
Költség: postaköltség
Megvalósulás produktumai: alkotások, fénykép a kiállításról, eredményhirdetés dokumentumai, oklevelek

[bookmark: _Toc201845325]Öko faliújság kialakítása

A 2. félévben került sor az Ökoiskolai faliújság kialakítására, ezzel is szélesebb körben tudtuk kommunikálni programjainkat, fel tudtuk hívni a figyelmet a környezettudatos szemléletre és az egészségtudatosságra. 
A faliújságot havonta frissítettük az aktuális tartalmakkal. 
Visszajelzések alapján érdeklődve nézegették a gyerekek a programajánlókat, és hirdetményeket.
[bookmark: _Toc201845326]Öko hírek az iskolarádióban

A márciusban induló öko híreket az iskolarádióban havi szinten olvastuk be. Ezek a pár perces adások alkalmat adtak arra, hogy az aktuális környezetvédelmi jeles napokról megemlékezzünk (Víz világnapja, Föld napja) programokat ajánljunk (fenntarthatósági témahét, versenyek hirdetése) valamint eredményeinkkel büszkélkedhessünk. 

[bookmark: _Toc201845327]Víz világnapja

A Dökkel szövetkezve hirdettük meg a programot. Az iskolarádióban ismeretterjesztő adást adtunk, meghirdettük a vízivás kihívást, melynek keretében egy napig csak vizet volt szabad inni.
A plakátverseny keretében számtalan alkotás érkezett, melyből kiállítást rendeztünk az 1. emelet Gömb utcai folyosón. A plakátok közül a Dök képviselő gyerekek szavazhattak a legszebbekre, így a kis díjazottaink további oklevéllel és ajándékkal lettek gazdagabbak.

[bookmark: _Toc201845328]Iskolai magas ágyások  és kert gondozása

Ez a feladat egy kicsit háttérbe szorult a tavasz folyamán. Bár az előző években elültetett hagymás és évelő növények gyönyörűen díszelegtek az udvaron és a magas ágyásokban nagyon nehéz a tanulókat motiválni a környezetük szépségének alakítása érdekében. Nehezen jutnak el a tettekig, a személyes példamutatás ösztönözte őket, de a kert gondozásába általában egy–egy gyerek csak alkalmanként kapcsolódott be. Lelkesek voltak a paradicsom, paprika és káposztafélék palántázásakor is, azonban gondozásukra már nem nagyon fordítottak figyelmet. Rendszeresen kellett a tanulókat figyelmeztetni az udvaron szétszórt szemét feltakarítására is. Az önfeledt játék árát sajnos néha egy növény fizette meg.

[bookmark: _Toc201845329]Fenntarthatósági témahét programjai

[bookmark: _Toc201845330]Kahoot csapatverseny:

Az 5. és a 6. évfolyamon fenntarthatósági kahoot csapatversenyt hirdettünk. A versenyt az informatika teremben bonyolítottuk le, ahol 10 csapat versengett. A jó hangulatú verseny végén mindenki jutalommal távozott, az 1-3. helyezettek külön kaptak díjat.
[bookmark: _Toc201845331]Iskolai szelektív hulladékgyűjtők beszerzése:

A Csatahajó Alapítvány támogatásával papír szelektív kukákat szereztünk be, melyeket a folyosókon, tanáriban és az irodákban helyeztünk el.

[bookmark: _Toc201845332]Szemétszedési akció a környéken

Bár a környékbeli utcákat nem rótták tanulóink a szemétszedési akciónk során, az osztályok mégis csatlakoztak a kezdeményezéshez a saját termeikben a rendrakással, szemetek összegyűjtésével, a szelektálás elveinek megismerésével és az udvar rendjének betartásával.
[bookmark: _Toc201845333]Tej edukációs nap

Tej Szakmaközi Szervezet és Terméktanács programja: Rendhagyó óra: Egészséges táplálkozás- a tej szerepe
Edukációs Program
Edukációs előadást követően:
1. állomás: Tehénetetés – Az állomáson gyermekeknek egy virtuális tehenet, Rozit kell 
megetetniük. Ha megfelelő táplálékot kap, akkor a mellette lévő kancsó lassan megtelik tejjel. Mikor teli lesz a kancsó, közös képet is lehet készíteni a jóllakott Rozival. 
2.állomás: Tehénfejés – Ezen az állomáson a gyermekek kipróbálhatják a tehénfejést a 
Terméktanács mű tehenén. 
3.állomás: Tej útja terepasztal – Az állomáson a gyermekek végig járhatják a tej útját a 
tejtermelő teleptől egészen a fogyasztó lakosságig, a boltok polcaiig.
A programon 6 osztályvett részt a felső tagozatról, az 5. és a 6. évfolyamról valamint a 4.c osztály. 
A pedagógus és tanulói visszajelzések egyaránt nagyon pozitívak voltak.
[bookmark: _Toc201845334]Fenntarthatósági rajzverseny alsó tagozaton

A fenntarthatósági témahét központi ajánlása alapján hirdettük meg az alsós rejzversenyt a „Mesterséges intelligencia és a természetvédelem címmel” 
Az alkotásokat kiállítottuk és megállapítottuk, hogy meglepően sokoldalúan és fantázia dúsan  közelítették meg a gyerekek a mesterséges intelligencia hasznosulását a környezetünkben.

[bookmark: _Toc201845335]Zöld Okos verseny

Már hagyománynak számít, hogy tanulóinkat nevezzük a zöld okos versenyre. Idén valamennyi 7. és 8. évfolyamos tanulót igyekeztünk nevezni. Sajnos az iskolából nem jutott tovább tanulónk, de nagyon jó hangulatú versenyt tudhatunk magunk mögött.
[bookmark: _Toc201845336]Föld napja

A Föld napjára iskolánk az ökoiskolai hirdető tábláján valamint rövid iskolarádiós műsorral emlékezett meg.
[bookmark: _Toc201845337]Millió lépés az iskoládért program

A millió lépés programban a Magyar Szervátültetettek Szövetsége betegszervezet ingyenes Millió lépés applikációjának letöltésével lehet részt venni.
Az applikáció egységesen, lépésszámokban kifejezve mutatja meg a napi fizikai aktivitást. Több mint 60 féle mozgás időtartamát beírva az app ezeket lépésszámmá alakítja egy nemzetközileg elfogadott átszámítás segítségével.
Lehet csatlakozni bármelyik iskolához, vagy osztályhoz.
A feladat volt minnél több lépés gyűjtése az iskoláért.
Iskolánk 250.000 Ft-ot nyert, mely összeget sportszerek vásárlására fordíthat.
[bookmark: _Toc201845338]Egészségnevelés területen:

[bookmark: _Toc201845339]Felelős Iskola Program:

A programokról röviden:

A programsorozat elsődleges célja az akadályoztatott, fogyatékkal élő emberek élethelyzetének, értékeinek megismerése, - interaktív és játékos feladatok, -  azaz saját tapasztalatok alapján. A rendkívüli sport, - osztályfőnöki, -biológiai, -zenei, dráma, rajz-technika, -etika órákat különböző fogyatékossággal élő tapasztalati szakértők tartják.   Az órák a mai kor igényeihez, szellemiségéhez igazodik. A felsős osztályokban naprakész és a korosztály szükségleteire szabott ismereteket kapnak a diákok, melyet a tapasztalati szakértők a saját életünkből hozott történetekkel tesznek hitelessé és színesebbé. A foglalkozás a szó minden értelmében interaktív: csoportos játékokkal és kötetlenebb, beszélgetős elemekkel tarkított, olykor okos eszközök bevonásával.
A kerékpáros közlekedésbiztonság órával a célunk, hogy a gyermekek felelős tagjai legyenek a közlekedés bonyolult világának és a jövőben felnőttként is empatikusan és felelősen viszonyuljanak a közúti közlekedés többi résztvevőihez, ezzel is csökkentve a közlekedési balesetek számát.
Az Elméleti oktatás, Németh Mónika, a BRFK XIII. kerületi Rendőrkapitányság  bevonásával történik, a tanintézményben. Azok a gyermekek, akik a délutáni gyakorlati képzést és vizsgát is vállalják, "kerékpáros jogsit" és a biztonságos kerékpározást segítő eszközt kapnak ajándékba. A gyakorlati oktatás és vizsga a Prevenciós Központ tanpályáján az utcai szociális munkások, iskolai szociális segítők, tanodások, polgárőrök bevonásával történik. A tanpályán kiscsoportokban folytatódik a képzés, ahol figyeljük a valós közlekedéshez hasonló körülmények között a gyerekek viselkedését és a közlekedési szabályok betartását. A közlekedési táblák, közlekedési lámpák, útburkolati jelek, körforgalom, vasúti átkelő kiemelt figyelmet kapott és ezeket a feladatokat is addig ismételték, amíg a résztvevők képessé váltak a kerékpárok biztonságos vezetéséhez a valós közlekedéshez hasonló körülmények közepette, az adott feladathoz rendelt időkeretet figyelembe véve.
A záró vizsga során a gyermekek csoportban teljesítik a feladatokat egy meghatározott időkeretben a teljes tanpályán. A meghatározott időben folyamatosan haladva, minél több kört teljesítve, a szabályok teljes körű betartásával lehet megszerezni a sikeres vizsga eredményét és kerékpáros jogsit.
Az óra végén még egy kis kikapcsolódásra is marad idő.
 
A Környezetvédelmi-fenntarthatósági Programban és a Klímastratégiában foglaltak népszerűsítése érdekében egy biológus hölgy és egy természetkapcsolat-facilátor, – aki természeti érzékenyítéssel, természetvédelemmel, természetpedagógiával is foglalkozik – működik közre. A környezeti nevelés foglalkozásokon fontosnak tartjuk, hogy ebben a felgyorsult, természettől elidegenedett, fogyasztói társadalomban felhívjuk a fiatalabb korosztály figyelmét a földi élet sokszínűségére, komplexitására, a biológiai sokféleség fontos szerepére és megőrzésének mikéntjére, illetve a különböző környezetszennyező és természetkárosító tevékenységek káros hatásaira, megelőzésének lehetőségeire, az alternatív megoldási módok használatára. A ma gyermekei lesznek azok, akik a jövőben még sokat tehetnek a földi élet megőrzéséért, valamint a klíma krízis lassításáért.              
 
A Budapest Főváros XIII. Kerületi Önkormányzat évek óta nagy hangsúlyt fektet a kulturált ebtartás normáinak ismertté és elfogadottá tételére. A program, Felelős állattartás néven immár hatodik éve fut az iskolákban, nagyon nagy sikerrel. Az órákat folyamatosan fejleszti, gazdagítja a ZöldEb Egyesület vezetője és szakértő csapata.
Az újdonság az "etikus viselkedés az állattartásban" című óra. Ez az óra kifejezetten a felső tagozatot célozza meg. Érinti a kiskedvencek mellett a haszonállatok, és laborállatok, valamint az állatkerti állatok tartásának etikus módját is. Az etika alapjában nem egy exact tudomány, ezért különösen nagy érdeklődéssel várjuk, hogy fogadják majd a diákok az órát. Az órák alatt saját élmény, tudás, gondolat alapján komoly beszélgetések zajlanak, megvitatják az előadókkal a diákok az alapvető normákat az állattartás és az állatvédelem területén. Egy-egy ilyen óra inkább egy közös eszmecsere, és ha minden jól megy, egy vita fórummá vált.
Az oktatók, előadók a gyerekek korosztályának megfelelően igyekeznek a lehető legtöbb információt átadni a legérdekesebb módon. Ebben szinte mindig segítségükre vannak az Őket kísérő állatok.
 
Az Urbanista, smart city szakértő által tartott órák alatt, az időkorlátra tekintettel alapvetően a cél az, hogy - a világból szerzett példákon keresztül - felhívjuk a gyerekek figyelmét a korszerű városfejlesztés, a technológia és az ember kapcsolatára.
A diákok betekintést nyerhettek a XIII. Kerületi Önkormányzat által elfogadott Smart City Akciótervbe, kiemelve a gyerekek számára legfontosabb elemeket, a részvételi alapú tervezést, a célok, fejlesztési irányok, valamint a különböző – legtöbbször infokommunikációs kapcsolódási – városi innovációk emberközpontúságát hangsúlyozva.
Az órák másik célja az volt, hogy aktivizálja, elültesse a diákokba azt a szemléletet, hogy mindannyian felelősek vagyunk saját jövőnk alakításáért, és bízunk abban, hogy mire felnőnek a mai fiatalok, számukra természetes lesz, hogy a „smart city” megoldások nélkülük nem valósulhatnak meg.
 
 
A Bagázs Közhasznú Egyesület által tartott órák célja, hogy elősegítsük az átlagtól eltérő, - más nemzetségből való emberek elfogadását. A mai társadalmi helyzetben különösen fontos, hogy a diákok (is) értsék meg, milyen nehézségek állnak egy-egy egyéni életút mögött és mit tehetnek a többségi társadalomhoz tartozók a sikeres integráció érdekében. Hiszünk benne, hogy a sokszínű és befogadó társadalom a közös érdekünk.

A program megvalósítása az előzetes egyeztetéseket követően hétfőnként 1. órákban az osztályfőnöki órák keretében valósul meg. 
A program 21 héten át tart, 2024. november 11-től 2025. május 12-ig.
A megvalósítás során összesen 106 alkalommal foglalkoztak a gyerekekkel.
Alkalmanként 5-8 db osztályt látogatnak meg a programban résztvevő előadók.
A programsorozatba bevontuk a teljes felső tagozaton mind a 12 osztályt, amelyek a foglalkozásokon vetésforgó szerűen előre kihirdetett beosztás alapján vesznek részt.
Résztvevők száma 255 fő tanuló.

Megvalósuló foglalkozások:
· -Smart City
· Kerékpáros közlekedésbiztonság
· -Vakfoci
· -Etikus viselkedés az állattartásban
· -Kutyakommunikáció
· Biodiverzitás
· Tükörvilág
· -Kutyás informatikusként a mindennapokban
· Érzelmi kirakós
· Többség-kisebbség

Terveink szerint a programsorozat végeztével a tanulóktól rövid értékelést, élményeiken alapuló fogalmazást, véleményt fogunk kérni, melyben arra kérjük őket, hogy írják le, miben látják másként a világot, mint a program előtt. Írják le a kedvenc foglalkozásukat, indokolják, miért tetszett valami vagy mivel nem értenek esetleg egyet.
Az itt járt szakemberektől is szívesen veszünk majd visszajelzést arról, hogy érezték magukat nálunk, milyen tapasztalataik voltak (pozitív és negítív egyaránt) valamint milyen élményekkel távoznak tőlünk.
Költség: ingyenes
A megvalósulás produktumai: fényképek, beosztás
Értékelés: tanulói visszajelzések, oktatói visszajelzések, osztályfőnökök tapasztalatai.

Iskolánk bekerült  a  Magyar Vöröskereszt  #RedCrossBox "Lányból nővé"  programba:
 
Programunkat a 6. évfolyam lány tanulói részére állították össze.
A program keretein belül  egészségügyi betétek és ismertető  tájékoztató füzetek kerülnek majd átadásra.
 
A menstruációs szegénységgel kapcsolatos program célja, hogy az iskolában a tanulók részére szükség esetén elérhető legyen az egészségügyi és intimbetét az osztályteremben, vagy a tanári irodában  elhelyezve.
A program célja, hogy az iskolában hozzáférhető legyen a tanulók részére a készlet és a menstruációval kapcsolatosan tájékoztatást kapjanak a diákok. 
A hatodik osztályosok részére készült egy tájékoztató kisfilm a menstruációról, ezt osztályfőnöki óra keretein belül lehetőség van megnézni és beszélgetni a témával kapcsolatban.
A tájékoztató kisfilmet linken keresztül kaptuk meg. 

Tavasszal megérkeztek a lányok számára az intim betétek.  Póti Zsuzsa védőnővel megállapodtunk a betétek hozzáférhetőségének biztosításában. Ennek alapján elhelyezésre kerültek betétek a védőnői szobában, az igazgatóhelyettesi irodában, a tanári szobában és a titkárságon. 
A 6. évfolyamos lányok tudják, hogy szükség esetén kihez fordulhatnak.  A hír azonban elterjedt az iskolában és akad 1-2 nagylány is, aki segítséget kért esetenként. Feléjük szintén segítő szándékkal fordultunk.
A programban 3db  6. évfolyamos osztály vett részt:
· 6.a: 9  lány
· 6.b:15 lány
· 6.c:15 lány
Az előadásra, és a kisfilm megtekintésére a 2. félévben került sor. A felvilágosítást Póti Zsuzsa védőnő és Kiss Hajnalka tartotta. 
Költség: ingyenes program
A megvalósítás produktumai: Fényképek, beszámoló a programról.
Értékelés: tanulói szóbeli visszajelzés, higiénés magatartás megváltozásának észlelése

A Belügyminisztérium kezdeményezése alapján a 2024/2025-ös tanév során az iskolaegészségügyi szolgálat szakembereinek (iskolaorvos, védőnő) bevonása kezdődött el 2025 januárban „Iskolai drogellenes programok”címmel.
Iskolánkban Póti Zsuzsa vénőnő és Kiss Hajnalka osztották be az 5. évfolyamos osztályokat, értesítették a szülőket és tartották a foglalakozásokat.
A védőnő osztályonként beszámolót készített az érintett témákban: alkoholfogyasztás, dohányzás, drogfogyasztás, energiaitalok fogyasztása.
A tanulók valamennyi osztályban együttműködőek és érdeklődőek voltak. A programot sikeresen bonyolítottuk le.


2025. június 25.
                                                                                                       Kiss Hajnalka

